CELEX: 32018R1719
Language: mt
Date: 2018-11-14 00:00:00
Title: Regolament (UE) 2018/1719 tal-Parlament Ewropew u tal-Kunsill tal-14 ta’ Novembru 2018 li jemenda r-Regolament (UE) Nru 1303/2013 fir-rigward tar-riżorsi għal koeżjoni ekonomika, soċjali u territorjali u tar-riżorsi għall-għan tal-Investiment għat-tkabbir u l-impjiegi

16.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/5
               
            
         REGOLAMENT (UE) 2018/1719 TAL-PARLAMENT EWROPEW U TAL-KUNSILL
         tal-14 ta’ Novembru 2018
         li jemenda r-Regolament (UE) Nru 1303/2013 fir-rigward tar-riżorsi għal koeżjoni ekonomika, soċjali u territorjali u tar-riżorsi għall-għan tal-Investiment għat-tkabbir u l-impjiegi
         IL-PARLAMENT EWROPEW U L-KUNSILL TAL-UNJONI EWROPEA,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 177 tiegħu,
         Wara li kkunsidraw il-proposta mill-Kummissjoni Ewropea,
         Wara li l-abbozz tal-att leġiżlattiv intbagħat lill-parlamenti nazzjonali,
         Wara li kkonsulta l-Kumitat Ekonomiku u Soċjali Ewropew,
         Wara li kkonsulta l-Kumitat tar-Reġjuni,
         Waqt li jaġixxu skont il-proċedura leġiżlattiva ordinarja (1),
         Billi:
         
                     (1)
                  
                  
                     Ir-Regolament (UE) Nru 1303/2013 tal-Parlament Ewropew u tal-Kunsill (2) jistabbilixxi d-dispożizzjonijiet komuni u ġenerali applikabbli għall-Fondi Strutturali u ta’ Investiment Ewropej.
                  
               
                     (2)
                  
                  
                     Ir-Regolament (UE) 2017/2305 tal-Parlament Ewropew u tal-Kunsill (3) emenda r-Regolament (UE) Nru 1303/2013, inter alia, fir-rigward tar-riżorsi allokati għall-koeżjoni ekonomika, soċjali u territorjali.
                  
               
                     (3)
                  
                  
                     Il-baġit ġenerali tal-Unjoni Ewropea għas-sena finanzjarja 2018 (4) emenda l-programmazzjoni finanzjarja għall-Inizjattiva favur l-Impjieg taż-Żgħażagħ (“YEI”) billi żied l-approprjazzjonijiet ta’ impenn għall-allokazzjoni speċifika għall-YEI b’ammont ta’ EUR 116,7 miljuni fi prezzijiet attwali u l-ammont globali ta’ approprjazzjonijiet ta’ impenn għall-YEI fl-2018 għal EUR 350 miljun fi prezzijiet attwali.
                  
               
                     (4)
                  
                  
                     Jenħtieġ li jiġi aġġustat ’l isfel l-ammont ta’ approprjazzjonijiet ta’ impenn għall-2020 biex jirrifletti l-forniment minn qabel għall-2018. Għalhekk, ir-Regolament (UE) Nru 1303/2013 jenħtieġ li jiġi emendat skont dan.
                  
               
                     (5)
                  
                  
                     Meta l-Artikolu 92(1) tar-Regolament (UE) Nru 1303/2013 ġie emendat bir-Regolament (UE) 2017/2305, ċerta data finanzjarja mniżżla fil-punt (a) tal-Artikolu 1(2) tar-Regolament (UE) 2017/2305 kienet żbaljata. Dik id-data finanzjarja jenħtieġ li tinbidel bid-data korretta. Ir-Regolament (KE) Nru 1303/2013 jenħtieġ għalhekk li jiġi emendat skont dan.
                  
               
                     (6)
                  
                  
                     Minħabba l-urġenza li l-programmi li jappoġġaw il-YEI jiġu emendati, huwa xieraq li tiġi pprovduta eċċezzjoni għall-perjodu ta’ tmien ġimgħat imsemmi fl-Artikolu 4 tal-Protokoll Nru 1 dwar ir-rwol tal-Parlamenti nazzjonali fl-Unjoni Ewropea, li huwa anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika.
                  
               
                     (7)
                  
                  
                     Minħabba l-urġenza li l-programmi li jappoġġaw il-YEI jiġu emendati, dan ir-Regolament jenħtieġ li jidħol fis-seħħ fil-jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea,
                  
               ADOTTAW DAN IR-REGOLAMENT:
         
            Artikolu 1
            Ir-Regolament (UE) Nru 1303/2013 huwa emendat kif ġej:
            
                        (1)
                     
                     
                        fl-Artikolu 91, il-paragrafu 1 hu ssostitwit b’dan li ġej:
                        
                           “1.   Ir-riżorsi għal koeżjoni ekonomika, soċjali u territorjali disponibbli għall-impenn baġitarju għall-perjodu 2014-2020 għandhom ikunu ta’ EUR 329 982 345 366 fi prezzijiet tal-2011, f’konformità mad-diżaggregazzjoni annwali stabbilita fl-Anness VI, li minnhom EUR 325 938 694 233 jirrappreżentaw ir-riżorsi globali allokati lill-FERŻ, lill-FSE u lill-Fond ta’ Koeżjoni u EUR 4 043 651 133 jirrappreżentaw allokazzjoni speċifika għall-YEI. Għall-finijiet ta’ programmazzjoni u tal-inklużjoni sussegwenti fil-baġit tal-Unjoni, l-ammont tar-riżorsi għal koeżjoni ekonomika, soċjali u territorjali għandu jkun indiċizzat għal 2 % kull sena.”;
                        
                     
                  
                        (2)
                     
                     
                        l-Artikolu 92 huwa emendat kif ġej:
                        
                                    (a)
                                 
                                 
                                    il-paragrafu 1 hu ssostitwit b’dan li ġej:
                                    
                                       “1.   Ir-riżorsi għall-għan tal-Investiment għat-tkabbir u l-impjiegi għandhom jammontaw għal 96,09 % tar-riżorsi globali (jiġifieri, total ta’ EUR 317 073 545 392) u għandhom jiġu allokati kif ġej:
                                       
                                                   (a)
                                                
                                                
                                                   51,52 % (jiġifieri, total ta’ EUR 163 359 380 738) għar-reġjuni anqas żviluppati;
                                                
                                             
                                                   (b)
                                                
                                                
                                                   10,82 % (jiġifieri, total ta’ EUR 34 319 221 039) għar-reġjuni fi tranżizzjoni;
                                                
                                             
                                                   (c)
                                                
                                                
                                                   16,33 % (jiġifieri, total ta’ EUR 51 773 321 432) għar-reġjuni aktar żviluppati;
                                                
                                             
                                                   (d)
                                                
                                                
                                                   20,89 % (jiġifieri, total ta’ EUR 66 236 030 665) għall-Istati Membri sostnuti mill-Fond ta’ Koeżjoni;
                                                
                                             
                                                   (e)
                                                
                                                
                                                   0,44 % (jiġifieri, total ta’ EUR 1 385 591 518) bħala finanzjament addizzjonali għar-reġjuni ultraperiferiċi identifikati fl-Artikolu 349 tat-TFUE u għar-reġjuni tan-NUTS livell 2 li jissodisfaw il-kriterji stabbiliti fl-Artikolu 2 tal-Protokoll Nru 6 għall-Att ta’ Adeżjoni tal-1994.”;
                                                
                                             
                                 
                              
                                    (b)
                                 
                                 
                                    il-paragrafu 5 hu ssostitwit b’dan li ġej:
                                    
                                       “5.   Ir-riżorsi għall-YEI għandhom jammontaw għal EUR 4 043 651 133 mill-allokazzjoni speċifika għall-YEI u mill-inqas EUR 4 043 651 133 mill-investiment immirat tal-FSE.”;
                                    
                                 
                              
                  
                        (3)
                     
                     
                        l-Anness VI hu ssostitwit bit-test stabbilit fl-Anness ta’ dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Strasburgu, l-14 ta’ Novembru 2018.
            
               
                  Għall-Parlament Ewropew
               
               
                  Il-President
               
               A. TAJANI
            
            
               
                  Għall-Kunsill
               
               
                  Il-President
               
               K. EDTSTADLER
            
         
         
            (1)  Pożizzjoni tal-Parlament Ewropew tat-23 ta’ Ottubru 2018 (għadha mhijiex ippubblikata fil-Ġurnal Uffiċjali) u Deċiżjoni tal-Kunsill tad-9 ta’ Novembru 2018.
         
            (2)  Regolament (UE) Nru 1303/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni, il-Fond Agrikolu Ewropew għall-Iżvilupp Rurali u l-Fond Ewropew għall-Affarijiet Marittimi u s-Sajd u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (ĠU L 347 20.12.2013, p. 320).
         
            (3)  Regolament (UE) 2017/2305 tal-Parlament Ewropew u tal-Kunsill tat-12 ta’ Diċembru 2017 li jemenda r-Regolament (UE) Nru 1303/2013 fir-rigward ta’ tibdil fir-riżorsi għal koeżjoni ekonomika, soċjali u territorjali u fir-riżorsi għall-mira tal-Investiment għat-tkabbir u l-impjiegi u għall-mira ta’ kooperazzjoni territorjali Ewropea (ĠU L 335, 15.12.2017, p. 1).
         
            (4)  ĠU L 57, 28.2.2018.
      
      
         
            ANNESS
            
               
                  
                     “ANNESS VI
                     TQASSIM ANNWALI TAL-APPROPRJAZZJONIJIET TA’ IMPENN GĦAS-SNIN 2014 SAL-2020
                     Profil annwali aġġustat (inkluża ż-żieda għall-YEI)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                           
                                 EUR, prezzijiet tal-2011
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                           
                        
                     
                                  
                              
                              
                                 2018
                              
                              
                                 2019
                              
                              
                                 2020
                              
                              
                                 Total
                              
                           
                                 EUR, prezzijiet tal-2011
                              
                              
                                 48 341 984 652 
                              
                              
                                 48 712 359 314 
                              
                              
                                 49 022 528 894 
                              
                              
                                 329 982 345 366 ”.